கேள்வி: சகீல் பதாயுனி - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: திரைப்படங்களுக்கு பாடல்கள் எழுதுவதற்காக சகீல் 1944 இல் மும்பை சென்றார். அங்கு திரைப்படத் தயாரிப்பாளர் ஏ. ஆர். கர்தார் மற்றும் இசையமைப்பாளர் நௌசாத் ஆகியோரைச் சந்தித்தார். இவரது திறமையைக் கண்ட நௌசாத் உடனடியாக இவரை ஏ. ஆர். கர்தாரின் தார்த் (1947) படத்தில் பாடல் எழுத வாய்ப்பு வழங்கினார். தார்த்தின் பாடல்கள் மிகவும் விரும்பப்பட்டன. சகீலும், நௌசாத்தும் இணைந்து, பாலிவுட் திரைத்துறையில் மிகவும் விரும்பப்படும் இசையமைப்பாளர்/பாடலாசிரியர் இரட்டையர்களில் ஒருவராக மாறினர். இவர்கள் ஒன்றாப் பணியாற்றிய, ''தீதர்'' (1951) ''பைஜு பாவ்ரா'' (1952) மதர் இந்தியா (1957) மற்றும் முகல்-இ-அசாம் (1960) ஆகியவை இன்றும் தனித்து நிற்கின்றன. இவர்கள் இணைந்து இசையமைத்த பிற படங்களில் ''துலாரி'' (1949) ''ஷபாப்'' (1954) ''கங்கா ஜமுனா'' (1961) மற்றும் ''மேரே மெஹபூப்'' (1963) ஆகியவையும் இதில் அடங்கும். முகமது ரபி பாடிய ''சவுத்வின் கா சந்த்'' திரைப்படத்தின் தலைப்புப் பாடல், 1961 ஆம் ஆண்டில் சிறந்த பாடலாசிரியருக்கான பிலிம்பேர் விருதை பதாயுனிக்குப் பெற்றுத் தந்தது. பதாயுனி தனது வாழ்க்கையில் பல மறக்கமுடியாத பல பாடல்களை எழுதியுள்ளார்.''பைஜு பாவ்ரா'' (1952) வரலாற்று காவியமான முகல்-இ-அசாம்'' (1960) மற்றும் சமூகப் படமான ''சாஹிப் பீபி அவுர் குலாம்'' (1962) ஆகியவை இவரது பிரபலமான படைப்புகளில் அடங்கும். சகீல் சுமார் 89 படங்களுக்கு பாடல்களை எழுதியுள்ளார். கூடுதலாக, பேகம் அக்தர் பாடிய பல பிரபலமான கசல்களையும் இவர் எழுதியுள்ளார். அவை இன்றும் பங்கஜ் உதாஸ் போன்ற பாடகர்களால் பாடப்படுகின்றன.
கேள்வி: சகீல் பதாயுனி - இறப்பு பற்றி விளக்கவும்.
பதில்: சகீல் பதாயுனி தனது ஐம்பத்து மூன்று வயதில், ஏப்ரல் 20,1970 அன்று, மும்பை மருத்துவமனையில் இறந்தார். சகீலின் நண்பர்கள் அகமது சகாரியா மற்றும் இரங்கூன்வாலா ஆகிய இருவர்ரும் சகீலின் மரணத்திற்குப் பிறகு ''யாத்-இ-சகீல்'' என்ற அறக்கட்டளையை உருவாக்கினர். இந்த அறக்கட்டளை இவரது குடும்பத்திற்கு வருமான ஆதாரமாக மாறியது.
கேள்வி: சகீல் பதாயுனி - அரசு அங்கீகாரம் என்பது என்ன?
பதில்: இவரை கௌரவிக்கும் வகையில் 3 மே 2013 அன்று இந்திய அஞ்சல் துறையால் ஒரு அஞ்சல் தலை வெளியிடப்பட்டது.[https://m.facebook.com/permalink.php?id=740968086034453&story_fbid=1897612983703285 Postage stamp of Shakeel Badayuni] ''Facebook.com''. Retrieved 4 September 2021